कोयले की आपूर्ति का दबाव सबसे ज्यादा कोल इंडिया पर पड़ गया है। कैप्टिव कोल ब्लाक में कोयले का उत्पादन निराशाजनक रहा है। हाल में पावर प्लांटो के समक्ष कोयले का संकट बढ़ गया था। कोल इंडिया के लिए भी कोयले का उत्पादन बढ़ाने एवं डिस्पैच समेत अनेक चुनौतियां हैं। कोल इंडिया ने गत वर्ष की अपेक्षा इस वर्ष एक प्रतिशत कम कोयले का उत्पादन किया। कोल इंडिया के समक्ष एक तरफ केन्द्र को अधिक से अधिक लाभांश देने की चुनौती है। वहीं दूसरी तरफ वेतनमान में वृद्धि के कारण साढे़ पांच हजार करोड़ के गैप को भी पूरा करने की चुनौती है। संभवत: कोयले की कीमत में वृद्धि कर इसकी भरपाई की जा सकती है। कोल इंडिया के अध्यक्ष गोपाल सिंह आवश्स्त हैं कि पावर प्लांटों को कोयले की आपूर्ति में कमी नहीं होने दी जाएगी। उल्लेखनीय है कोल इंडिया केन्द्र सरकार को 55 हजार करोड़ का लांभाश दे चुकी है। कोयले के उत्पादन की दृष्टि से जनवरी फरवरी एवं मार्च का महीना सबसे अनुकूल होता है।